**Ministru kabineta noteikumu projekta "Grozījumi Ministru kabineta 2015. gada 24. februāra noteikumos Nr. 107 "Kārtība, kādā Valsts probācijas dienests uzrauga nosacīti notiesātās, nosacīti pirms termiņa no soda izciešanas atbrīvotās, nosacīti no kriminālatbildības atbrīvotās personas un personas, kurām piemērots papildsods – probācijas uzraudzība"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts "Grozījumi Ministru kabineta 2015. gada 24. februāra noteikumos Nr. 107 "Kārtība, kādā Valsts probācijas dienests uzrauga nosacīti notiesātās, nosacīti pirms termiņa no soda izciešanas atbrīvotās, nosacīti no kriminālatbildības atbrīvotās personas un personas, kurām piemērots papildsods – probācijas uzraudzība"" (turpmāk – noteikumu projekts) paredz grozījumus, lai nodrošinātu iesaistīto institūciju informācijas sistēmu savienošanu vienotā e-lietas programmā. Tādejādi materiāli e-lietā tiks padarīti elektroniski pieejami procesā iesaistītajām iestādēm un privātpersonām e-pakalpojumu veidā, veicinot iestāžu sadarbību un mazinot birokrātisko slogu.  Noteikumu projekts stāsies spēkā vispārējā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministra kabineta 2015. gada 17. novembra noteikumi Nr. 653 "Darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi" (turpmāk – Projekts). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts probācijas dienests (turpmāk – Dienests) uzraudzības funkciju veic Ministru kabineta 2015. gada 24. februāra noteikumos Nr. 107 "Kārtība, kādā Valsts probācijas dienests uzrauga nosacīti notiesātās, nosacīti pirms termiņa no soda izciešanas atbrīvotās, nosacīti no kriminālatbildības atbrīvotās personas un personas, kurām piemērots papildsods – probācijas uzraudzība" (turpmāk – MK noteikumi Nr. 107) noteiktajā kārtībā.  2018. gada aprīlī  Dienests ir uzsācis īstenot Projektu, kas ļaus nodrošināt Probācijas klientu uzskaites sistēmas (turpmāk – sistēma PLUS) darbību elektronizēšanu jeb tā saucamās "e – lietas" (turpmāk – e-lieta) ieviešanu programmas kontekstā attiecībā uz Dienesta iesaisti kriminālprocesa virzībā un soda izpildē, samazinot dokumentu plūsmas laiku un uzlabojot Dienesta efektivitāti ar elektronisko risinājumu palīdzību. Projekta realizēšanas mērķi ir sistēmas PLUS pilnveide e-lietas programmas kontekstā, risinot dokumentu plūsmas elektronizācijas problēmas ar starp procesā iesaistītajām iestādēm un nodrošinot elektroniskos pakalpojumus probācijas klientiem. Ņemot vērā minēto MK noteikumu Nr. 107 8. punkts ir izteikts jaunā redakcijā, tādējādi redakcionāli precizējot dokumentu nosūtīšanas veidus un paplašinot dokumentu paziņošanas veidus probācijas klientiem. Turpmāk probācijas klienti dokumentus no Dienesta varēs saņemt Dienestam norādītajā elektroniskā pasta adresē, ja viņi Dienestam būs izteikuši šādu vēlmi. Ņemot vērā e-lietas koncepciju, turpmāk probācijas klients ar viņam adresēto dokumentu varēs iepazīties e-lietas portālā. Probācijas klients tiks informēts par dokumenta pieejamību e-lietas portālā.  Ņemot vērā, ka dokumenti var būt izsniegti arī personīgi, noteikumu projekta 2. punkts paredz MK noteikumus Nr. 107 papildināt ar 8.1 punktu, kas noteiks, ka šādu dokumentu saņemšanu probācijas klients apliecinās ar parakstu.  Atsevišķi probācijas klienti ir ar zemu izglītības līmeni vai ierobežotu spēju saprast un uztvert informāciju. Tāpēc daži dokumenti, probācijas klientam tiek izsniegti vienīgi klātienē, piemēram, apliecinājums, lēmums par pienākumu noteikšanu, norīkojums uz probācijas programmu un probācijas programmu nodarbību grafiks. Mērķis šādai dokumentu izsniegšanas kārtībai ir maksimāli saprotamā veidā probācijas klientam izskaidrot, kas dokumentā rakstīts un kādas varētu iestāties sekas, ja dokumentā minētais netiks pildīts. Noteikumu projekta 2. punkts paredz, ka visu klātienē izsniegto dokumentu saņemšanu probācijas klients apliecinās ar parakstu. Tāpēc MK noteikumu Nr. 107 18., 95., 96., 183., 185. un 207. punktā nav nepieciešams atrunāt, ka probācijas klientam saņemot dokumentu klātienē, saņemšanas fakts jāapliecina ar parakstu. Savukārt MK noteikumu Nr.107 156., 157., 161., 171., 172., 174., 182., 205. (pirmajā teikumā) un 206. punktā vārds "nosūta" tiek aizstāts ar vārdu "paziņo" un 183., 189. un 207.punktā vārdi "izsniedz vai nosūta" aizstājami ar vārdu "paziņo", tādejādi dodot iespēju probācijas klientam iepazīties ar dokumentiem arī e-lietas portālā. Šī iemesla dēļ noteikumu projekta 3., 5., 6., 7., 8., 9., 10. un 11. punkts paredz redakcionālus grozījumus.  MK noteikumu Nr. 107 95. punkts noteic pienākumu amatpersonai nosacīti notiesāto vai nosacīti atbrīvoto norīkot dalībai probācijas programmā un sagatavot nodarbību grafiku. Ņemot vērā nepieciešamību sagatavoto norīkojumu un nodarbību grafiku izsniegt personīgi, minētais punkts papildināms ar attiecīgu regulējumu. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija un Dienests. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Dienesta nodarbinātie un nosacīti notiesātās personas, nosacīti pirms termiņa no soda izciešanas atbrīvotās personas, nosacīti no kriminālatbildības atbrīvotās personas un personas, kurām piemērots papildsods – probācijas uzraudzība. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |
| --- | --- |
| **VI. Sabiedrības līdzdalība un komunikācijas aktivitātes** | |
| Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 5. punktā noteiktajam tiks nodrošināta sabiedrības līdzdalība noteikumu projekta izstrādes stadijā. |
| Sabiedrības līdzdalība projekta izstrādē |  |
| Sabiedrības līdzdalības rezultāti |  |
| Cita informācija | Nav. |

|  |  |
| --- | --- |
| **VII. Tiesību akta projekta izpildes nodrošināšana un tās ietekme uz institūcijām** | |
| Projekta izpildē iesaistītās institūcijas | Dienests. |
| Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektu izpilde notiks esošo valsts pārvaldes funkciju ietvaros, tā neietekmēs pārvaldes funkcijas vai institucionālo struktūru. |
| Cita informācija | Nav |

Iesniedzējs:

Tieslietu ministrijas valsts sekretārs Raivis Kronbergs

Ielītis 67021192

Janis.Ielitis@vpd.gov.lv